Grafið hefur undan undirstöðunum brúarinnar yfir Eldvatn . MYND / INGIBJÖRG EIRÍKSDÓTTIR Óttast er að brúin yfir Eldvatn við Ása geti farið í hlaupinu í Skaftá . Henni var lokað um miðjan dag í gær vegna hættu sem skapaðist . Sveinn Kristján Rúnarsson , yfirlögregluþjónn hjá lögreglunni á Suðurlandi , segir að verulega hafi dregið úr rennsli árinnar . Það sé þó enn mikið og því hætta á að undurstöður brúarinnar gefi sig . „ Það náttúrulega hefur grafið hressilega undan sko undistöðunum á henni austan megin og hvað er að gerast þarna undir henni vitum við svo sem ekki alveg . Þarna beint undir undirstöðunum . Hvort það haldi áfram að grafa þarna undan eða hvað er . Jarðvegurinn þarna er svo erfiður að það er ómögulegt að segja hvað gerist . Við vonum að hún hangi . Sá möguleiki er alveg fyrir hendi að hún fari , “ segir Sveinn . Ekki hefur þurft að loka þjóðveginum þó vatn flæði víða enn beggja vegna við hann . „ Rennslið náttúrulega minnkar töluvert og búið að vera að minnka jafnt og þétt á öllu svæðinu . Fyrir utan það að það heldur áfram að renna austur með hrauninu og mun gera það áfram næstu daga . Er að hækka þarna við dyngjurnar . Það er að renna þar vel út í hraunið og við vonum þar að hraunið taki bara áfram vel við . Um leið og hraunið hættir að taka þar við þá heldur það áfram að hækka með þessu rennsli og þá nærð það veginum en hraunið tekur enn þá við og við vonum það geri það áfram , “ segir Sveinn . Gistu í tjaldi sem þeir slógu upp fjær ánni .